13/02/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
Acordo Xunta de Goberno polo que se aproban as Bases reguladoras do programa de subvencións a entidades deportivas da provincia, sen ánimo de lucro, para infraestruturas e equipamento deportivo durante o 2019

Bases reguladoras do programa de subvencións a entidades deportivas da provincia, sen ánimo de lucro, para infraestruturas e equipamento deportivo durante o ano 2019 Por acordo da Xunta de Goberno do 8 de febreiro de 2019, aprobáronse as Bases reguladoras do programa de subvencións a entidades deportivas da provincia, sen ánimo de lucro, para infraestruturas e equipamento deportivo durante o ano 2019, que se transcriben deseguido: PROGRAMA DE SUBVENCIÓNS A ENTIDADES DEPORTIVAS DA PROVINCIA, SEN ÁNIMO DE LUCRO, PARA INFRAESTRUTURAS E EQUIPAMENTO DEPORTIVO DURANTE O ANO 2019 BASES ESPECÍFICAS DO PROGRAMA (complementarias das bases reguladoras xerais) Datos do programa Base 3.–Obxecto Obxecto específico do programa FO104/2019 As axudas económicas obxecto da presente convocatoria destinaranse á realización de investimentos deportivos. Unicamente serán obxecto de axuda os gastos por adquisición, rehabilitación ou mellora de instalacións; obra nova; bens inventariables; equipamentos e moblaxe. Gastos subvencionables neste programa: * Resolución do 26/03/2013, do Plan de contabilidade de pequenas e medianas entidades sen fins lucrativos. Base 4.–Compatibilidades e exclusións As subvencións deste programa son compatibles con outras subvencións, axudas, ingresos ou recursos para a mesma finalidade, procedentes de calquera administración ou ente público ou privado, nacional, da Unión Europea ou de organismos internacionais, sen prexuízo da obriga de comunicar á Deputación a súa obtención. Exclusións específicas do programa FO104/2019 Ademais das exclusións expresadas na base 4 das Bases reguladoras xerais, non serán obxecto de subvención neste programa: – A adquisición de material funxible. – Os investimentos culturais, de promoción económica, de servizos sociais e de turismo. – Os gastos financeiros. Base 6.–Requisitos e obrigas das entidades solicitantes Requisitos específicos do programa FO104/2019 Ser unha entidade de carácter deportivo, sen ánimo de lucro, con domicilio fiscal na provincia da Coruña. Obrigas das entidades beneficiarias específicas do programa FO104/2019 Ademais das obrigas expresadas na base 6 das Bases reguladoras xerais, as entidades beneficiarias de subvención neste programa terán as seguintes: As entidades beneficiarias quedan obrigadas a destinar os bens á fin concreta para a que foi concedida a subvención durante un período mínimo de 5 anos, no caso de inmobles, ou de 2 anos, no caso de bens inventariables. Base 7.–Solicitude 7.1. Prazo e presentación de solicitudes específicos do programa FO104/2019. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.7.2. Documentación e compromisos específicos do programa FO104/2019. Ademais da documentación relacionada na base 7 das Bases reguladoras xerais, as entidades solicitantes teñen que achegar, de xeito telemático:  Memoria explicativa do investimento que conterá os seguintes aspectos: – Breve descrición do investimento que se vai realizar, para os efectos de comprobar que é subvencionable neste programa segundo o disposto na base 3. – Calendario de realización ao longo do ano 2019. – Interese do investimento presentado, segundo o disposto na base 8.  No caso de obras: * Resumo do orzamento de execución por capítulos ou memoria valorada, aínda que unha vez concedida a axuda, de ser legalmente necesario, requirirase para xustificar, a achega do proxecto técnico. Non obstante o anterior, cando o orzamento de execución da obra supere o límite do contrato menor, é dicir, 40.000 € IVE excluído, deberá presentarse necesariamente o proxecto técnico; así como naqueles proxectos de contía inferior cando se trate de obras que afecten á estabilidade, seguridade e estanquidade da obra, circunstancia que deberá acreditarse no expediente. No caso de solicitar a axuda para unha fase da obra, definirase a fase no informe técnico e garantirase que é susceptible de utilización independente e a posibilidade de continuidade da obra por contar con financiamento. * Declaración de ter acreditada a propiedade ou dereito real que se posúa sobre o ben inmoble, propiedade ou arrendamento, con indicación do prazo de vixencia, e, no seu caso, declaración de ter autorización do propietario para a realización das obras. * Compromiso de obtención de licenzas e autorizacións preceptivas para os efectos do cumprimento da legalidade urbanística e do respecto e protección do patrimonio histórico-artístico e do medio.  Compromiso de manter a adscrición do ben ás fins que motivaron a concesión da subvención, por un prazo mínimo de cinco anos, no caso de inmobles ou de dous anos no caso de bens inventariables.  Compromiso de inscribir o ben no rexistro público correspondente, con indicación da subvención obtida e do período de adscrición do dito ben ás fins previstas.  Importe da subvención solicitada, que non poderá superar o 80% do orzamento de gastos.  Declaración doutras subvencións concedidas ou solicitadas para o mesmo obxecto.  Declaración do número de persoas usuarias do investimento.  Declaración da utilización da lingua galega na realización do proxecto. No caso de que se solicite a autorización para concertar a execución total ou parcial dos investimentos con persoas xurídicas vinculadas, deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Este requirimento farase mediante o correo electrónico indicado na solicitude. Base 8.–Resolución 8.1. Valoración das solicitudes específica do programa FO104/2019.  Coeficiente de financiamento derivado da solicitude: ata 30 puntos  Traxectoria e base social da entidade: ata 15 puntos – Menos de 5 anos de actividade continuada, 2 puntos. – Entre 5 e 10 anos de actividade continuada, 3 puntos – Máis de 10 anos de actividade continuada, 5 puntos. – Entre 26 e 50 persoas asociadas, 5 puntos. – Entre 51 e 100 persoas asociadas, 7 puntos. – Máis de 100 persoas asociadas, 10 puntos.  Persoas usuarias dos investimentos: ata 20 puntos.  Emprego da lingua galega na realización da actividade: ata 5 puntos.  Interese do investimento presentado: ata 30 puntos. Valoraranse, no informe técnico correspondente, os seguintes aspectos: – A necesidade e contribución real do investimento presentado para o mellor desenvolvemento das actividades da entidade.  A vida útil ou tempo de aproveitamento do investimento subvencionado. – A posibilidade de utilización do investimento por entidades distintas da solicitante.8.4. Cambios de obxecto do programa FO104/2019. Neste programa de subvencións non se admitirán cambios de obxecto. Base 9.–Xustificación e pagamento 9.3. Documentación específica do programa FO104/2019. As subvencións que teñan por finalidade a realización de actividades de calquera natureza que xeren gastos de investimento, xustificaranse mediante a documentación que a continuación se indica, en función do orzamento do investimento presentado, ou no seu caso, do orzamento reformulado: 1.–Se o orzamento do investimento é inferior ou igual a 6.000,00 € (IVE excluído).  Factura.  Memoria xustificativa do cumprimento das condicións impostas na concesión da subvención, con indicación dos investimentos realizados, dos beneficiarios, dos resultados obtidos e as desviacións acaecidas, e detalle dos ingresos ou subvencións que financiasen o investimento subvencionado, con indicación do seu importe e orixe. A memoria deberá reflectir expresamente os seguintes termos: obtención de licencias preceptivas e cumprimento de normas contractuais e urbanísticas, e acreditarse a recepción da obra ou o equipamento.2.–Se o orzamento do investimento é igual ou superior a 6.000,01 € e inferior ou igual a 15.000,00 € (IVE excluído).  Memoria xustificativa do cumprimento das condicións impostas na concesión da subvención con indicación dos investimentos realizados, dos beneficiarios e dos resultados obtidos, e detalle dos ingresos ou subvencións que financiasen o investimento subvencionado, con indicación do seu importe e orixe. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e acreditarase a recepción da obra ou o equipamento.  Achegarase, ademais a seguinte documentación: a) Adquisición de bens de equipo: – Factura. – Albarán de entrega e fotografía. – Declaración do acordo de aprobación da factura polo órgano competente da entidade beneficiaria. b) Adquisición de bens inmobles: – Escritura pública da adquisición. – Declaración de inscrición no Rexistro da Propiedade do financiamento obtido e da adscrición do ben á finalidade para a que a subvención foi concedida polo prazo que se estableza nas bases, que non poderá ser inferior a cinco anos. c) Execución de obras: – Relación valorada. – Factura. – Fotografía. – Declaración da aprobación polo órgano competente da entidade beneficiaria da subvención.3.–Se o orzamento do investimento é igual ou superior a 15.000,01 € e inferior ou igual a 40.000,00 € (IVE excluído)  Memoria xustificativa do cumprimento das condicións impostas na concesión da subvención con indicación dos investimentos realizados, dos beneficiarios e dos resultados obtidos, e detalle dos ingresos ou subvencións que financiasen o investimento subvencionado, con indicación do seu importe e orixe. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e acreditarase a recepción da obra ou o equipamento.  Achegarase, ademais a seguinte documentación: a) Adquisición de bens de equipo: – Factura. – Acta de recepción, ou do albará de entrega e fotografía. – Declaración do acordo de aprobación da factura polo órgano competente da entidade beneficiaria. – Unha valoración pericial do ben adquirido subscrito por técnico colexiado independente. b) Adquisición de bens inmobles: – Escritura pública. – Declaración de inscrición no Rexistro da Propiedade do financiamento obtido e da adscrición do ben á finalidade para a que a subvención foi concedida polo prazo que se estableza nas bases, que non poderá ser inferior a cinco anos. – Unha valoración pericial do ben adquirido subscrito por técnico colexiado independente. c) Execución de obras: – Relación valorada. – Factura. – Acta de recepción e fotografía. – Declaración da aprobación polo órgano competente da entidade beneficiaria da subvención.3.–Se o orzamento é igual ou superior a 40.000,01 € (IVE excluído).  Memoria xustificativa do cumprimento das condicións impostas na concesión da subvención con indicación dos investimentos realizados, dos beneficiarios e dos resultados obtidos, e detalle dos ingresos ou subvencións que financiasen o investimento subvencionado, con indicación do seu importe e orixe. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e acreditarase a recepción da obra ou o equipamento.  Achegarase, ademais a seguinte documentación: a) Adquisición de bens de equipo: – Factura. – Acta de recepción e fotografía. – Declaración do acordo de aprobación da factura polo órgano competente da entidade beneficiaria. – Unha valoración pericial do ben adquirido subscrito por técnico colexiado independente. b) Adquisición de bens inmobles: – Escritura pública. – Declaración de inscrición no Rexistro da Propiedade do financiamento obtido e da adscrición do ben á finalidade para a que a subvención foi concedida polo prazo que se estableza nas bases, que non poderá ser inferior a cinco anos. – Unha valoración pericial do ben adquirido subscrito por técnico colexiado independente. c) Execución de obras: – Certificación de obra subscrita por técnico colexiado competente. – Relación valorada dixital. – Factura. – Acta de recepción e fotografía. – Declaración da aprobación polo órgano competente da entidade beneficiaria da subvención. A Coruña, 8 de febreiro de 2019. O presidente, O secretario, Valentín González Formoso José Luis Almau Supervía